b'\n_START_ARTICLE_\nPenguin\n_START_PARAGRAPH_\nPenguin on norjalainen Kongsberg Defence & Aerospacen valmistama meritorjuntaohjus. Yhdysvalloissa sille on annettu nimi AGM-119 (Air-to-ground missile 119). Palvelusk\xc3\xa4ytt\xc3\xb6\xc3\xb6n se otettiin vuonna 1972, ja on sen j\xc3\xa4lkeen k\xc3\xa4ynyt l\xc3\xa4pi useita p\xc3\xa4ivityksi\xc3\xa4. Penguin on lyhyen- ja keskimatkan passiivisella infrapunahakup\xc3\xa4\xc3\xa4ll\xc3\xa4 varustettu risteilyohjus. Se oli ensimm\xc3\xa4inen l\xc3\xa4nsimainen infrapunahakuinen meritojuntaohjus, muiden ollessa tuolloin aktiivisella tutkalla hakeutuvia. Ohjus lent\xc3\xa4\xc3\xa4 kohteeseensa l\xc3\xa4hell\xc3\xa4 merenpintaa alle \xc3\xa4\xc3\xa4nennopeuden._NEWLINE_Ohjuksen rakettimoottori on kiinte\xc3\xa4polttoaineinen, lent\xc3\xa4ess\xc3\xa4\xc3\xa4n se tekee satunnaisia harhautusliikkeit\xc3\xa4 ja hakeutuu lopulta vihollisaluksen kylkeen l\xc3\xa4helle vesirajaa. Ohjuksen 120 kilogramman taistelulataus tunkeutuu vihollisaluksen sis\xc3\xa4\xc3\xa4n viiv\xc3\xa4stetyn sytyttimen ansiosta ja r\xc3\xa4j\xc3\xa4ht\xc3\xa4\xc3\xa4 siell\xc3\xa4. Penguin voidaan laukaista pinta-aluksesta tai esimerkiksi F-16 h\xc3\xa4vitt\xc3\xa4j\xc3\xa4koneesta. Penguin on sertifioitu k\xc3\xa4ytett\xc3\xa4v\xc3\xa4ksi my\xc3\xb6s muutamassa sotilashelikopterissa.'